## Rješenje o odobrenju objavljivanja ponude za preuzimanje javnoga dioničkog društva SUNČANI HVAR, za ORCO PROPERTY GROUP, S.A.

### NN 99/2005 (16.8.2005.), Rješenje o odobrenju objavljivanja ponude za preuzimanje javnoga dioničkog društva SUNČANI HVAR, za ORCO PROPERTY GROUP, S.A.

# KOMISIJA ZA VRIJEDNOSNE PAPIRE REPUBLIKE HRVATSKE

**1937**

Sukladno odredbama članka 13. stavka 2. Zakona o
preuzima­nju dioničkih društava (»Narodne novine«, broj 84/02., 87/02. i
120/02.), Komisija za vrijednosne papire Republike Hrvatske, na temelju
Zahtjeva društva ORCO PROPERTY GROUP S.A., 8 Boulevard
Emmanuel Servais, L-2535
Luksemburg, Luksemburg, zastupanog po opunomoćeniku, trgovačkom društvu ERSTE
VRIJEDNOSNI PAPIRI ZAGREB d.o.o., Zagreb, Varšavska 3 – 5, kojeg zastupaju Roberto Motušić, direktor i Zeljka Kajkut Brnić,
prokurist, za odobrenje objavljivanja ponude za preuzimanje javnoga dioničkog
dru­štva SUNČANI HVAR d.d., Hvar, Dolac b.b., na
sjednici održanoj 11. kolovoza 2005., donijela je

## RJEŠENJE

1. Društvu ORCO PROPERTY GROUP S.A., 8 Boulevard Emmanuel Servais, L-2535 Luksemburg, Luksemburg, odobrava se
objavljivanje ponude za preuzimanje javnoga dioničkog društva SUNČANI HVAR
d.d., Hvar, Dolac b.b.

2.
Ovo rješenje objavit će se u »Narodnim novinama«.

Obrazloženje

I. Društvo ORCO PROPERTY GROUP S.A., 8 Boulevard Emmanuel Servais, L-2535 Luksemburg, Luksemburg (dalje u tekstu:
Ponuditelj), zastupano po opunomoćeniku, trgovačkom društvu ERSTE VRIJEDNOSNI
PAPIRI ZAGREB d.o.o., Zagreb, Varšavska3 – 5, kojeg
zastupaju Roberto Motušić,
direktor i Zeljka Kajkut Brnić, prokurist, podnijelo je Komisiji za vrijednosne
papire Republike Hrvatske (dalje u tekstu: Komisija), 18. srpnja 2005.,
sukladno odred­bi članka 13. stavka 1. Zakona o preuzimanju dioničkih društava
(dalje u tekstu: Zakon), Zahtjev za odobrenje objavljivanja ponude za
preuzimanje trgovačkog društva SUNČANI HVAR d.d., Hvar, Dolac b.b. (dalje u
tekstu: Izdavatelj), ponudu i isprave iz članka 12. stavak 2. Zakona.

Komisija je 22. srpnja 2005. zatražila dopunu
dokumentacije na način propisan odredbom članka 12. stavka 2. Zakona, a 3.
kolovoza 2005., ispravak teksta ponude za preuzimanje. Posljednju dopunu
dokumentacije Komisija je zaprimila 8. kolovoza 2005., od kada se Zahtjev
Ponuditelja za odobrenje objavljivanja ponude za preuzimanje smatra urednim.

II. Izdavatelj je javno dioničko društvo,
sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine«, broj 118/03.),
u svezi s odredbama članka 114. stavaka 1. i 5. Zakona o tržištu vrijednos­nih papira (»Narodne
novine«, broj 84/02).

Komisija je izvršila uvid u podatke sudskog
registra na internetu te utvrdila da temeljni kapital Izdavatelja iznosi
331,097.100,00 kuna.

Uvidom u podatke Središnje depozitarne agencije
d.d., Zagreb, utvrđeno je da je Izdavatelj na zadnji dan u mjesecu siječnju,
veljači i ožujku 2005. godine, imao više od 100 dioničara.

III. Za Ponuditelja, Hrvatski fond za
privatizaciju, Zagreb, Ivana Lučića 6 – 8 i Državnu agenciju za osiguranje
štednih uloga i sa­naciju banaka, Zagreb, Jurišićeva
1, obveza objavljivanja ponude za preuzimanje Izdavatelja, sukladno odredbi
članka 4. stavka 1., a u svezi s člankom 8. stavkom 6. Zakona, nastala je 18.
lipnja 2005. sklapanjem Sporazuma dioničara između Ponuditelja i Hrvatskog
fonda za privatizaciju, Zagreb, Ivana Lučića 6 – 8.

Ponudu za preuzimanje sukladno odredbi članka 4.
stavka 1., a u svezi s člankom 8. stavak 8. Zakona objavit će Ponuditelj, koji
prema podacima koje je dostavio Komisiji, raspolaže sa 460 dionica Izdavatelja,
odnosno 0,01% učešća u temeljnom kapitalu Izdavatelja, što daje 0,01% od
ukupnog broja glasova koje daju dionice Izdavatelja s pravom glasa.

Hrvatski fond za privatizaciju, Zagreb, Ivana
Lučića 6 – 8, koji su­kladno članku 8. stavak 1.
točka a) Zakona djeluje zajednički s Po­nuditeljem,
raspolaže sa 1,129.693 dionice Izdavatelja, odnosno 34,12% učešća u temeljnom
kapitalu Izdavatelja, što daje 34,12% od ukupnog broja glasova koje daju
dionice Izdavatelja s pravom glasa.

Državna agencija za osiguranje štednih uloga i
sanaciju banaka, Zagreb, Jurišićeva 1, koja sukladno
članku 8. stavku 1. točka a) Zakona djeluje zajednički s Ponuditeljem,
raspolaže sa 1,359.396 dio­nica Izdavatelja, odnosno
41,06% učešća u temeljnom kapitalu Izda­va­te­lja,
što daje 41,06% od ukupnog broja glasova koje daju dionice Izdavatelja s pravom
glasa.

IV. Cijena po kojoj Ponuditelj nudi otkup
dionica u ponudi za preuzimanje iznosi 115,00 kuna po dionici. Prema podacima
dostupnima Komisiji i dokumentaciji priloženoj uz predmetni Zahtjev, najviša
cijena po kojoj je Ponuditelj stjecao dionice Izdavatelja s pravom glasa u
razdoblju od jedne godine prije dana objavljivanja ponude za preuzimanje iznosi
78,00 kuna po dionici. Uzimajući u obzir navedeno te podatke dobivene od Zagrebačke
burze d.d., Zagreb i Varaždinske burze d.d., Varaždin, dostavljenih na zahtjev
Komisije (u predmetu: klasa: 450-08/05-01/287), utvrđeno je da je cijena
izražena u ponudi za preuzimanje u iznosu od 115,00 kuna po dionici, utvrđena u
skladu s odredbom članka 15. stavci 3. – 6. Zakona.

V. Ponuditelj je zajedno s osobama s kojima
djeluje zajednički vlasnik 2,489.549 redovnih dionica Izdavatelja, a temeljni
kapital Izdavatelja podijeljen je na 3,310.971 redovnih dionica, svaka u no­minalnom iznosu od 100,00 kuna. Novčana sredstva potrebno
je osigurati sukladno odredbi članka 9. stavka 1. Zakona, za plaćanje preostale
821.422 dionice Izdavatelja s pravom glasa, u iznosu od najmanje 94,463.530,00
kuna. Uvidom u Garanciju broj 5401145311 koju je 8. kolovoza 2005. u korist
svih dioničara Izdavatelja izdala ERSTE & STEIERMÄRKISCHE BANK d.d.,
Rijeka, Jadranski trg 3a, s rokom važenja do 30. listopada 2005. godine,
utvrđeno je daje Ponuditelj osigurao sredstva u iznosu 94,600.000,00 kuna.

VI. Nadalje, utvrđeno je da su Zahtjevu
priložene potvrde o plaćenoj administrativnoj pristojbi i naknadi, sukladno
odredbama članka 2. točke 24. Pravilnika o vrsti i visini administrativnih
pristojbi i naknada (»Narodne novine«, broj 115/02 i 43/03).

VII. Budući da je Ponuditelj dostavio tekst
ponude za preuzima­nje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII. Na temelju odredbe članka 8. stavka 4.
Zakona o tržištu vrijednosnih papira, ovo rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenu­ti upravni spor podnošenjem tužbe Upravnom sudu Republike
Hrvatske u roku 30 dana od dana primitka ovog rješenja.

Klasa:
UP/I-450-08/05-02/107

Urbroj: 567-01/05-7

Zagreb,
11. kolovoza 2005.

Zamjenik

Predsjednika Komisije

**Ivo Šulenta, v. r.**

Rješenje, NN 99/2005-1937